Zādzene
Zādzene ir apdzīvota vieta Ogres novada Madlienas pagastā. Izvietojusies pagasta dienvidrietumu daļā 6,5 km no pagasta centra Madlienas, 36 km no novada centra Ogres un 73 km no Rīgas. Apdzīvotā vieta veidojusies ap bijušās Zādzenes muižas (Sadsen vai Saadsen) centru; izaugusi padomju gados kā kolhoza «Pumpurs» (vēlāk — padomju saimniecības «Madliena» iecirknis) ciemats. Ciema austrumu nomalē atrodas Zādzenes lidlauks.